ZAPISNIK

26. sjednice Vijeća Mjesnog odbora Miroševec

održane 04. srpnja 2023. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 25. sjednice održane 19. lipnja 2023.

Na prijedlog predsjednice Vijeća, Vijeće jednoglasno prihvaća dopunu i utvrđuje

DNEVNI RED

Godišnji izvještaj o izvršenju Financijskog plana Mjesnog odbora Miroševec za 2022. – donošenje;

Prijedlog za održavanje terenskog očevida na Miroševečkoj cesti kod kbr. 89a, 91, 93 i 95b – donošenje zaključka;

Prijedlog za postavljanje prometnog zrcala u ulici Beđići – donošenje zaključka;

Zahtjev za jednokratno korištenje prostora mjesne samouprave, Miroševečka c. 131 – Sindikat umirovljenika Hrvatske – donošenje zaključka;

Pitanja, prijedlozi i obavijesti.

Ad 1. Godišnji izvještaj o izvršenju Financijskog plana Mjesnog odbora Miroševec za 2022.

Nakon provedene rasprave, Vijeće jednoglasno donosi

ZAKLJUČAK

Prihvaća se godišnji izvještaj o izvršenju Financijskog plana Mjesnog odbora Miroševec za 2022.

Izvještaj se nalazi u prilogu zapisnika, te je sastavni dio istog.

Ad. 2 Prijedlog za održavanje terenskog očevida na Miroševečkoj cesti kod kbr. 89a, 91, 93 i 95b

Na 23. sjednici Vijeće je donijelo zaključak vezano uz ponovno upuštanje rubnjaka na Miroševečkoj cesti kod kbr.89a, 91, 93 i 95b, koji je proslijeđen Gradskom uredu za obnovu, izgradnju, prostorno uređenje, graditeljstvo, komunalne poslove i promet, nakon čega je od istog Ureda dobiveno očitovanje da na predmetnoj lokaciji već postoje upušteni rubnjaci.

Slijedom navedenog, Vijeće jednoglasno donosi

ZAKLJUČAK

Vijeće je na 23. sjednici donijelo zaključak vezano uz ponovno upuštanje rubnjaka na Miroševečkoj cesti kod kbr. 89a, 91, 93 i 95b, koji su zamijenjeni rubnjacima normalne visine tijekom izvođenja radova na Miroševečkoj cesti.

Vezano uz gore navedeno Gradski ured za obnovu, izgradnju, prostorno uređenje, graditeljstvo, komunalne poslove i promet se očitovao da je na Google Street View snimkama vidljivo da se na lokaciji Miroševečka c. od kbr. 89A do 95B, na kolnim ulazima, nalaze upušteni rubnjaci.

Slijedom navedenog, Vijeće predlaže održavanje terenskog očevida na predmetnoj lokaciji, kako bi se utvrdilo stvarno stanje, te postupilo po njihovom zaključku sa 23. sjednice.

Ad. 3. Prijedlog za postavljanje prometnog zrcala u ulici Beđići

Nakon provedene rasprave, Vijeće jednoglasno donosi

ZAKLJUČAK

Predlaže se postavljanje prometnog zrcala u ulici Beđići kod kbr.49.

Gore navedeno predlaže se radi sigurnosti svih sudionika u prometu.

Ad 4. Zahtjev za jednokratno korištenje prostora mjesne samouprave, Miroševečka c. 131 – Sindikat umirovljenika Hrvatske

Nakon provedene rasprave, Vijeće jednoglasno donosi

ZAKLJUČAK

Odobrava se zahtjev Sindikata umirovljenika Hrvatske, Podružnica Miroševec za korištenje prostora mjesne samouprave, Miroševečka cesta 131, dana 08. srpnja 2023. od 18,00 do 23,00 sata, bez naknade, za druženje umirovljenika.

Zapisnik sastavila: Dijana Bačani

Završeno u 21,00 sat

Zapisnik tehnički i administrativno obradila: Sandra Šukunda

KLASA:024-08/23-003/1336

URBROJ: 251-13-11-5/009-23-2

U Zagrebu, 04. srpnja 2023. Predsjednica Vijeća Mjesnog odbora Miroševec

Dijana Bačani